அரபு கிறிஸ்தவர்கள்

அரபு கிறிஸ்தவர்கள், அரபு மொழி பேசும் அரேபியர்கள் ஆவர்.இவர்கள் மத்திய கிழக்கு பகுதிகளில்  ராசிதீன் கலீபாக்கள் ஆட்சிக்கு (இசுலாமின் எழுச்சி) முன்னர்,  கிறித்தவத்தைப் பின்பற்றுபவர்கள் ஆவார். 2012ஆம் ஆண்டின் மதிப்பீட்டின்படி, மத்திய கிழக்கு நாடுகளில், குறிப்பாக  கிழக்கு நடுநிலப் பகுதிகளான  லெவண்ட், எகிப்து மற்றும் வடக்கு ஆப்பிரிக்காவில் அரபு கிறித்தவர்களின் மக்கள் தொகை 10 முதல் 15 மில்லியனாக இருக்கலாம் என்று கருதப்படுகிறது.பெரும்பான்மையான அரபு கிறித்தவர்கள் அரபு மொழி மற்றும் அரபு பண்பாட்டை பின்பற்றுகின்றனர். ஏழாம் நூற்றாண்டு முன்னர் அரபு உலகின் துவக்க கால அரபு இராச்சியங்கள் மற்றும் அரபு இன மக்களான நபாத்தியர்கள்,  லக்மிதுகள், சாலிகிதுக்கள், தனுக்கிதுக்கள் கசானித்துகள் கிறித்துவத்தைப் பின்பற்றினார்கள்.

நவீன உலகின் அரபு கிறித்தவர்கள் நக்டா (அரபு விழிப்புணர்வு) இயக்கத்தின் மூலம், அரபு இலக்கியம், அரசியல், வணிகம்,அரபு தத்துவம்,இசை, நாடகம் மற்றும் திரைத்துறை,மருத்துவம்,மற்றும் அறிவியல் ஆகிய துறைகளில் பெரும்பங்காற்றி வருகின்றனர்.மேலும் தற்கால அரபு கிறித்தவர்கள் நன்கு படித்தவர்களாகவும், செழிப்புடனும், அரசியல் நாகரீகம் உள்ளவர்களாகவும் இருக்கின்றனர். 

மத்தியக் கிழக்கிலிருந்து புலம்பெயர்ந்த அரபுக் கிறித்தவர்கள் பிரேசில், அர்ஜென்டீனா, வெனிசுலா, கொலம்பியா மற்றும் அமெரிக்காவில் செறிந்து காணப்படுகின்றனர்.

மத்திய கிழக்கில் வாழும் அரபு கிறித்தவர்களில் பெரும்பான்மையாக  அரபு மொழி பேசுகின்றனர். இருப்பினும் அசிரிய மக்கள், ஆர்மினீயர்கள்,  எகிப்தின் கோப்துக்கள், லெபனான் மரோ னைட்டு கிறிஸ்தவர்கள் போன்றவர்கள் தங்களின் அரபு அடையாளத்தை கைவிட்டு வாழ்கின்றனர்.

இசுலாமின் எழுச்சிக்குப் பின்னர்

மத்தியக் கிழக்கில் சாசானியப் பேரரசு மற்றும் பைசாந்தியப் பேரரசுகள் அரபுகளிடம் வீழ்ச்சியடைந்தபின்,  அரபு கிறித்தவர்கள், அரபு முஸ்லீம்களின் ஆதிக்கத்தின் கீழ்  வந்தனர். இசுலாமிய படைத்தலைவர்கள் நடு ஆசியா, ஐரோப்பா, ஆசியா மற்றும் வட ஆப்பிரிக்கா பகுதிகளை கைப்பற்றி மக்களை இசுலாமியர்களாக மாற்றப்பட்டனர் அல்லது ஜிசியா வரி செலுத்த கட்டாயப்படுத்தப்பட்டனர்.இசுலாமியப் பொற்காலத்தின் போது, அரபுக் கிறித்தவர்கள் இசுலாமிய நாகரீகத்திற்கு பலதுறைகளில், குறிப்பாக அறிவியல் துறையில் அதிக பங்களிப்பு செய்தனர்.

1850 அலெப்பே படுகொலைகள்
தற்கால சிரியாவின் வடமேற்கே உள்ள அலெப்போ நகரத்தில் வாழ்ந்த அரபு கிறிஸ்தவர்களை, அரபு முஸ்லீம்கள் 1850ஆம் ஆண்டில் ஒரு கலவரத்தில் படுகொலை செய்தனர். இத்தாக்குதலில் சிரியாக் கத்தோலிக்க திருச்சபையின் தலைவர் ஏழாம் பீட்டர் ஜார்வே தாக்குதல்களில் படுகாயமடைந்து ஒரு வருடம் கழித்து இறந்தார். 20 முதல் 70 பேர் வரை கலவரத்தால் இறந்தனர் மற்றும் 5,000 பேர் குண்டுவெடிப்பின் விளைவாக இறந்தனர்.

1860 ஆம் ஆண்டில்  லெபனான் மலை  மற்றும் டமாஸ்கசில்  அரபு முஸ்லீம்கள், துருஸ்  மற்றும் அரபு கிறித்தவர்களிடையே நடைபெற்ற தாக்குதல்களில் பல அரபு கிறித்தவர்கள் கொல்லப்பட்டனர். முதலில் இத்தாக்குதல்கள்  லெபனான் மரோனைட்டு கிறித்தவர்கள் மற்றும்  துருஸ் மக்களுக்கு இடையே நடைபெற்ற மோதல் ஆகும்.இத்தாக்குதல்களில் 20,000 அரபு கிறிஸ்தவர்கள் கொல்லப்பட்டனர். மேலும் பல கிராமங்கள் மற்றும் தேவாலயங்கள் அழிக்கப்பட்டது.

இதனையும் காண்க
 கசானித்து இராச்சியம்

மேற்கோள்கள்

உசாத்துணை 

 
 
 
 Seth J. Frantzman, The Strength and the Weakness: The Arab Christians in Mandatory Palestine and the 1948 War, unpublished M.A thesis at The Hebrew University of Jerusalem.
 
 
 

 Itamar Katz and Ruth Kark, 'The Greek Orthodox Patriarchate of Jerusalem and its congregation: dissent over real estate' in The International Journal of Middle East Studies, Vol. 37, 2005.

வெளி இணைப்புகள்

 Arabic Christians community
 Arabic Christians magazine
 Sample of Melkite Chant in Arabic, English, and Greek
 Christian Minorities in the Islamic World: No Arab Spring for Christians 

கிறித்தவர்கள்
அராபிய மக்கள்